CELEX: C2006/074/48
Language: hu
Date: 2006-03-25 00:00:00
Title: T-450/05. sz. ügy:  2005. december 21-én  benyújtott kereset – Automobiles Peugeot SA és Peugeot Nederland NV kontra Bizottság

25.3.2006   
            
            
               HU
            
            
               Az Európai Unió Hivatalos Lapja
            
            
               C 74/25
            
         2005. december 21-én benyújtott kereset – Automobiles Peugeot SA és Peugeot Nederland NV kontra Bizottság
   (T-450/05. sz. ügy)
   (2006/C 74/48)
   Az eljárás nyelve: francia
   Felek
   
      Felperesek: az Automobiles Peugeot SA és a Peugeot Nederland NV (Párizs, Franciaország) (képviselők: O. d'Ormesson és N. Zacharie ügyvédek)
   
      Alperes: az Európai Közösségek Bizottsága
   Kereseti kérelmek
   A felperesek azt kérik, hogy az Elsőfokú Bíróság
   
               —
            
            
               teljes egészében semmisítse meg a határozat rendelkező részét és indokolását;
            
         
               —
            
            
               vagylagosan módosítsa a határozat 3. cikkét és indokolását azáltal, hogy csökkenti a 49,5 millió euró összegű bírságot;
            
         
               —
            
            
               kötelezze a Bizottságot a költségek viselésére.
            
         Jogalapok és fontosabb érvek
   Keresetével a felperesek az EK-Szerződés 81. cikke alkalmazására vonatkozó eljárásban (36.623, 36.820 és 37.275 SEP és társai/Automobiles Peugeot SA ügy) 2005. október 5-én hozott C(2005)3683 végl. bizottsági határozat megsemmisítését kérik, amely határozatban a Bizottság az általuk folytatott, a gépjárművek exportjának korlátozását célzó gyakorlatot versenykorlátozónak találta. A megtámadott határozat kiterjed különösen a felperesek által a forgalmazókkal szemben tett egyedi intézkedésekre: bónuszrendszer a forgalmazók számára, reklámkampányt korlátozó gyakorlat, forgalmazók korlátozott ellátása, közvetlen utasítások. A felperesek ezen túlmenően vagylagosan a Bizottság által kiszabott bírság csökkentését kérik.
   Keresetük alátámasztása végett a felperesek arra hivatkoznak, hogy határozatában a Bizottság megsértette az EK-Szerződés 81. cikkének (1) bekezdésében foglalt rendelkezéseket azáltal, hogy a felperesek által tett intézkedéseket e cikk értelmében vett „megállapodásoknak” tekintette.
   Vagylagosan a felperesek ténybeli hibákra, a tények hibás értékelésére és jogban való tévedésre alapított jogalapokra támaszkodnak, amennyiben a Bizottság úgy vélte, hogy a forgalmazók fizetési rendszerének az EK-Szerződés 81. cikkének (1) bekezdésének értelmében vett versenykorlátozó célja volt. A felperesek továbbá megkérdőjelezik a jogsértés időtartamának a megtámadott bizottsági határozatban leírt értékelését, amennyiben a Bizottság jogban való tévedést követett el, és tévesen értékelte a tényeket, amely a felperesek szerint a határozat indokolásának ellentmondásaihoz vezetett.
   A következő jogalap szerint a megtámadott határozat indokolása nem megfelelő, amennyiben az a Bizottság által kifogásolt intézkedések hatásainak elemzésére vonatkozik. E jogalap keretében a felperesek továbbá azt kifogásolják, hogy a Bizottság ténybeli hibákat követett el és tévesen értékelte a tényeket, valamint ellentmondásba keveredett a határozat indokolásában.
   A Bizottság által kiszabott bírság csökkentésére irányuló vagylagos kérelmük alátámasztásául a felperesek az 1/2003 rendelet (1) 23. cikke (2) bekezdésének, valamint a bírságkiszabási iránymutatás (2) megsértésére hivatkoznak, amelyet a Bizottság e rendelkezések alkalmazásakor követett el.
   
      (1)  A Szerződés 81. és 82. cikkében meghatározott versenyszabályok végrehajtásáról szóló, 2002. december 16-i 1/2003/EK tanácsi rendelet (HL L 1., 2003. január 4., 1. o.; magyar nyelvű különkiadás 8. fejezet, 2. kötet, 205. o.)
   
      (2)  A 17. rendelet 15. cikkének (2) bekezdése és az ESZAK-Szerződés 65. cikkének (5) bekezdése alapján kiszabott bírság megállapításának módszeréről szóló iránymutatás (HL C 9., 1998. január 14., 3. o.; magyar nyelvű különkiadás 8. fejezet, 1. kötet, 171. o.)